Петя Дубарова
Лято в България

chitanka.info

Огнено слънце изгрява,

лъчите красиво трептят

и славейче чудно запява,

запява със него светът.

Високо южнякът се носи,

полюшват се в песен жита

и лято с краката си боси

все тича сред пъстри цветя.

Запяла е днеска земята

и всичко във радост блести.

Комбайни боботят в полята

и песен щастлива лети.

16.01.1974 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.